Da Lamar Hunt annonserte opprettelsen av American Football League om sommeren 1959 var Buffalo en av byene Hunt ønsket å inkludere, basert på tidligere suksess med Bills i AAFC. Hans eget førstevalg for lageier takket derimot nei; Pat McGroder hadde fremdeles et håp om at stiftelsen av AFL ville føre til at NFL kom tilbake til Buffalo for å hindre AFL i å slå seg ned der (noe NFL gjorde med lag i Minnesota, Dallas, St. Louis og senere Atlanta). McGroder fikk aldri ønsket oppfylt, og i 1961 tok han en administrativ stilling med Bills.